Diari Oficial de la Generalitat Valenciana


Sumari del DOGV 5746, del 21-04-2008 (2008/4773)

CORRECCIÓ d'errades de l'Ordre de 28 de desembre de 2007, de la Conselleria de Cultura i Esport, per la qual es convoca un concurs públic per a la concessió d'ajudes a les associacions d'editors i llibrers i a les empreses editorials de la Comunitat Valenciana per a l'organització i la participació en fires del llibre, congressos i activitats semblants.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4773


Data del document
:   08-04-2008

Organisme emissor
:   Conselleria de Cultura i Esport

Tipus de document
:   Correcció d'errades

Correcció d'errades

 Descriptors 

:   * suport econòmic
    * indústria del llibre
    * editorial
    * associació professional
    * ajuda pública

CORRECCIÓ d'errades de l'Ordre de 28 de desembre de 2007, de la Conselleria de Cultura i Esport, per la qual es convoca un concurs públic per a la concessió d'ajudes a les associacions d'editors i llibrers i a les empreses editorials de la Comunitat Valenciana per a l'organització i la participació en fires del llibre, congressos i activitats semblants. [2008/4773]  
L'esmentada Ordre es va publicar en el Diari Oficial de la Comunitat Valenciana núm. 5.687, de 24 de gener de 2008, i després de detectar-se un error en el text, és pertinent fer-ne la correcció oportuna.  
En les disposicions addicionals, on posa «Única» ha de posar «Primera», i s'afegeix la disposició segona:  
«Segona  
Aquesta convocatòria de subvencions no necessita la notificació a la Comissió Europea, atés que les subvencions que s'atorgaran tenen la consideració d'ajudes de minimis, d'acord amb el que indica l'article 2 del Reglament (CE) núm. 1.998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis (DOUE núm. L 379, de 28 de desembre de 2006).  
En cap cas aquestes ajudes podran superar l'import màxim total per beneficiari de 200.000 euros durant un període de tres exercicis fiscals ni individualment ni com a resultat de l'acumulació amb unes altres ajudes de minimis concedides al mateix beneficiari, tal com estableix el Reglament (CE) 1.998/2006, de la Comissió.  
Per tal d'assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs.»  
En la base cinquena s'afegeix un nou apartat:  
«k) Declaració responsable de les ajudes de minimis rebudes en l'exercici fiscal present i en els dos exercicis fiscals anteriors, així com de les ajudes de minimis que ha sol·licitat i estan pendents de resolució.»  
València, 8 d'abril de 2008.- La consellera de Cultura i Esport: Trinidad María Miró Mira.